CELEX: 62012CA0386
Language: hr
Date: 2013-10-03 00:00:00
Title: Predmet C-386/12: Presuda Suda (treće vijeće) od 3. listopada 2013. (zahtjev za prethodnom odlukom Sofiyski gradski sad — Bugarska) — u postupku koji je započeo Siegfried János Schneider (Nadležnost, priznavanje i izvršenje sudskih odluka u građanskim i trgovačkim stvarima — Uredba (EZ) br. 44/2001 — Područje primjene — Pravna i poslovna sposobnost fizičkih osoba — Isključiva nadležnost u području stvarnih prava na nekretninama — Domašaj — Izvanparnični postupak u odnosu na pravo osobe stavljene pod skrbništvo s prebivalištem u jednoj državi članici da raspolaže svojim nekretninama koje se nalaze u drugoj državi članici)

23.11.2013   
            
            
               HR
            
            
               Službeni list Europske unije
            
            
               C 344/35
            
         Presuda Suda (treće vijeće) od 3. listopada 2013. (zahtjev za prethodnom odlukom Sofiyski gradski sad — Bugarska) — u postupku koji je započeo Siegfried János Schneider
   (Predmet C-386/12) (1)
   
   (Nadležnost, priznavanje i izvršenje sudskih odluka u građanskim i trgovačkim stvarima - Uredba (EZ) br. 44/2001 - Područje primjene - Pravna i poslovna sposobnost fizičkih osoba - Isključiva nadležnost u području stvarnih prava na nekretninama - Domašaj - Izvanparnični postupak u odnosu na pravo osobe stavljene pod skrbništvo s prebivalištem u jednoj državi članici da raspolaže svojim nekretninama koje se nalaze u drugoj državi članici)
   2013/C 344/61
   Jezik postupka: bugarski
   
      Sud koji je uputio zahtjev
   
   Sofiyski gradski sad
   
      Stranke u glavnom postupku
   
   Siegfried János Schneider
   
      Predmet
   
   Zahtjev za prethodnu odluku — Sofiyski gradski sad — tumačenje članka 22. točke 1. Uredbe (EZ) Vijeća od 22. prosinca 2000 o sudskoj nadležnosti, priznavanju i izvršenju sudskih odluka u građanskim i trgovačkim stvarima (SL 2001, L 12, str. 1.) –fizička osoba s djelomičnom pravnom (poslovnom) sposobnošću prema propisima svoje države članice — zahtjev upućen od takve osobe unutar druge države članice, s pristankom njenog skrbnika za dozvolu prodaje nekretnine koju je naslijedila u toj državi — nadležnost države članice u kojoj se nalazi nekretnina — primjenjivost članka 22. točke 1. Uredbe (EZ) 44/2001 u izvanparničnom postupku
   
      Izreka
   
   Uredba (EZ) broj 44/2001 Vijeća od 22. prosinca 2000. o sudskoj nadležnosti, priznavanju i izvršenju sudskih odluka u građanskim i trgovačkim stvarima, a posebno njen članak 22. točka 1., moraju se tumačiti na način da se ne primjenjuju na izvanparnični postupak koji je pokrenuo državljanin države članice, proglašen djelomično nesposobnim i stavljen pod skrbništvo u skladu sa zakonodavstvom te države, koji zahtijeva od suda druge države članice dozvolu za prodaju dijela nekretnine čiji je vlasnik, a koja se nalazi na teritoriju te druge države članice, kad se takav postupak odnosi na „pravnu sposobnost fizičkih osoba” u smislu članka 1. stavka 2. točke (a) te Uredbe, koji je ovdje isključen iz njenog područja materijalne primjene.
   
      (1)  SL C 311, 13.10.2012.